stanford-oval/wikipedia huggingface dataset:
אווצאנו
כלכלה > תעשייה

פארק התעשייה, שנבנה בשנות ה-70 ממש מחוץ לעיר לכיוון לוקו דיי מרסי, כולל מפעלי תעשייה וייצור רבים ומהווה את המנוע הכלכלי של המחוז. בין אלה ניתן למצוא את Micron Technology ו-L-Foundry, ענקיות אלקטרוניקה העוסקות בייצור מיוחד ביותר. כ-1,600 עובדים מועסקים במרכז הייצור "חדשנות וטכנולוגיה" באווצאנו. כמו כן ממוקמות כאן Arab TV, Kidco, קבוצת Burgo, FIAMM, Saes, Presider, Presafer ועוד כמה חברות מתמחות. בקרבת מקום במישור פוצ'ינו ממוקמת חוות הלוויין של חברת Telespazio, אחד המפעילים העולמיים הגדולים של שירותי לוויין.
כלכלה > מסחר

המסחר הקמעונאי ממלא תפקיד חשוב עבור בסקטור המסחר בעיר. כמו כן נמצאות באזור תעשיות שירותים דיגיטליים ותעשיות שירות מסורתיות. אזורי מסחר גדולים ממוקמים ברחוב Tiburtina Valeria, בין רחוב רומא ל-Cappelle dei Marsi ולאורך רחוב XX Settembre, שמחוץ לעיר.
כלכלה > תיירות

בקרבת אווצאנו יש פארקים, עמקים, ערים והסביבה הטבעית של הרי אברוצי: הפארק הלאומי של אברוצו, לאציו ומוליזה (אנ'), הפארק האזורי סירנטה-ולינו (אנ'), מישור פוצ'ינו, מונטה ולינו ואובינדולי (אנ'). חלק מאתרים אלו מושכים אליהם תיירות סקי בחורף שממנה נהנית בעקיפין גם אווצאנו.
ספורט

קבוצת הכדורגל המקומית, אווצאנו קלצ'ו משחקת במגרש הביתי ב-Stadio dei Marsi ומשחקת (נכון ל-2022) בסרייה די.
ערים תאומות

פרו אייקוצ'ו, פרו
ארגנטינה בלן, ארגנטינה
רומניה קמפולונג מולדובנסק, רומניה
ארגנטינה סנטה מריה, ארגנטינה
ראו גם

האגם הפוקיני
הערות שוליים

↑  בגין פיתוח בר-קיימא של אזורים הסמוכים לשטחים עירוניים
↑  בגין שיתוף פעולה ומסחר דו צדדי בנושאי תיירות יצוא ויבוא מוצרי מזון
↑  בגין שיתוף פעולה בנושאי תיירות
↑  בגין שיתוף פעולה ומסחר דו צדדי בנושאי תיירות יצוא ויבוא מוצרי מזון
| --- | --- |
בקרת זהויות :  NLI: 987007533114205171  BnF: cb131912999 (data)  GND: 4384762-6  LCCN: n94001540  MusicBrainz: 89afc473-e665-44c2-927a-cf44f9d9cd85  SUDOC: 203624831  VIAF: 140872957   WorldCat (עם VIAF): 140872957 
מצודת אורסיני-קולונה
מראה כללי של אווצאנו
אווצאנו (מימין למעלה) ומישור פוצ'ינו
מונטה ולינו ברקע אלבה פוקנס
כיכר ריסורגימנטו באווצאנו
מנהרות קלאודיוס
צילום אוויר של מישור אווצאנו ופוצ'ינו
מונטה סלביאנו
ביתן טורלוניה בפארק וילה טורלוניה (אנ') שבשטח העיר
אורן פרוכטר

| --- | --- |

 לידה:  1967 (בן 58 בערך) חיפה, ישראל 
 לימודי רפואה:  הפקולטה לרפואה, האוניברסיטה העברית, מרכז רפואי הדסה 
 תפקידים:  רופא, רופא ריאות 
 
אורן פרוכטר (נולד 1967) הוא מומחה במחלות ריאה ורפואה פנימית, פרופסור חבר קליני בבית הספר לרפואה באוניברסיטת תל אביב, מנהל המחלקה למחלות ריאה המרכז הרפואי ע"ש אדית וולפסון.
מתחומי עיסוקיו: סרטן ריאות אבחון בדרך ברונכוסקופית, אבחון וטיפול בדרך ברונכוסקופית למחלות שונות של דרכי הנשימה, שיעול ממושך, מחלת ריאות חסימתית כרונית COPD, אסתמה ונוזל בקרום הריאה.
קורות חיים

פרופ' פרוכטר יליד חיפה, בוגר בית הספר הריאלי בעיר. למד רפואה במסגרת העתודה האקדמית, בבית הספר לרפואה של האוניברסיטה העברית והמרכז הרפואי הדסה בירושלים וסיים בשנת 1993.
בין השנים 1985–1987 במסגרת לימודי הרפואה השלים תואר ראשון (BSc) בבית הספר לרפואה. ביו השנים 1985–1993 למד רפואה באוניברסיטה העברית. ב-1 ביולי 1993 קיבל את תואר "דוקטור לרפואה". בסיום לימודיו, ולאחר שנת סטאז', שירת בצה"ל כרופא צבאי עד לשנת 2000.
בהמשך דרכו המקצועית בין השנים 2000–2004 התמחה בהצטיינות ברפואה פנימית בבית החולים רמב"ם.
לאחר סיום ההתמחות ברפואה פנימית התמחה בהצטיינות במחלות ריאה בבית החולים רמב"ם.
בהמשך דרכו כיהן כסגן מנהל המערך למחלות ריאה במרכז רפואי רבין ומנהל יחידת הברונכוסקופיות במרכז הרפואי רבין, קמפוס בילינסון.
בשנת 2012 מונה למרצה בכיר קליני בבית הספר לרפואה באוניברסיטת תל אביב. בהמשך בשנת 2015 מונה לפרופסור חבר קליני בבית הספר לרפואה באוניברסיטת תל אביב.
משנת 2015 מכהן כמנהל המחלקה למחלות ריאה וטיפול נמרץ נשימתי, במרכז רפואי וולפסון.
השתלמויות

בין השנים 2002–2003 השתלם במכון הבריאות הלאומי של ארצות הברית (NIH), שם עסק במחקר בנושא מטבוליזם של סטרואידים בתרביות רקמה. פרופ' פרוכטר ערך גם השתלמות מקצועית בשנת 2009 במרכז הרפואי בהיידלברג שבגרמניה.
אקדמיה ואיגודים מקצועיים

פרופ' פרוכטר מכהן כפרופסור חבר קליני בבית הספר לרפואה באוניברסיטת תל אביב
פרסם יותר מ-90 עבודות מדעיות בספרות הרפואית העולמית בנושאים רבים הקשורים למחלות ריאה בכללם מחלות ריאה חסימתיות COPD, אסתמה, סרטן ריאות, ברונכוסקופיות ועוד.
משמש כסוקר מטעם מספר עיתונים בינלאומיים בתחום רפואת הריאות.
זוכה להופיע ברשימת "הרופאים הטובים ביותר בישראל" בתחום מחלות הריאה של הירחון "פורבס" בשנים 2016-2017-2018.
הערות שוליים

↑  בית חולים וולפסון - פרופ' אורן פרוכטר
↑  מרכז רפואי וולפסון - פרופ' פרוכטר מונה למנהל המחלקה למחלות ריאה
↑  אוניברסיטת תל אביב - פרופ' אורן פרוכטר
↑  פרופ' אורן פרוכטר אודות
דוד טברסקי (ניו סקוור)

הרב דוד טברסקי (נולד ב-כ"ו בתשרי ה'תש"א, 28 באוקטובר 1940) הוא האדמו"ר הנוכחי מסקווירה שמרכזה ניו סקוור שבניו יורק.
ביוגרפיה

נולד ביאשי כבן זקונים אחרי 3 בנות, לרבי יעקב יוסף טברסקי שהיה האדמו"ר מסקווירה ולרבנית טראני, בת האדמו"ר פינחס מאוסטילה, חתנו של רבי ישכר דב רוקח מבעלז. עם תום מלחמת העולם השנייה, בשנת 1945, עבר עם משפחתו לבוקרשט. בכ"ט אדר א' תש"ח הגיע לארצות הברית עם הוריו.
נישא בשנת 1959 לחנה חיה, בתו של האדמו"ר מויז'ניץ, הרב משה יהושע הגר.
לאחר פטירת אביו הוכתר באפריל 1968 לאדמו"ר.
כאדמו"ר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. (מכהן כאדמו"ר מעל 50 שנה, נחוצה הרחבה לקטע זה).
האדמו"ר ממעט לשאת דברים בפני החסידים, בליל שבת הוא נוהג למסור שיחה בת כחצי שעה בדברי תורה וחסידות.
הקים מערך של "חבורות", קבוצות לימוד ותמיכה לחסידים, כל קבוצה בין 10 ל-30 אברכים, כשעליהם מופקד "ראש חבורה" המדריך אותם בדרכי החסידות.
בהוראתו הוקמה בעיירה סקווירא חברת "הצלה" המורכבת מנשי המקום, המיועדת לסייע לנשים הזקוקות לשירותי בריאות דחופים, וזאת בנוסף לחברת ההצלה הרגילה של העיירה.
ידוע בהקפדתו לשימור מנהגי סקווירא ולא לשנות מהם מאומה.
החל משנת תשע"ז (2017) החל לערוך "מעמד הדלקה" ביום ל"ג בעומר, על אף שלא נהגו כך בסקווירא.
החל משנת תשנ"ג יוצא עלון שבועי בשם "בחצר הקודש" המפרט את השיחות, הפגישות והאירועים של האדמו"ר.
כאדמו"ר > בפוליטיקה

על אף שבאופן מסורתי הציבור החרדי בארצות הברית מזוהה עם הרפובליקנים, הרב טברסקי מתבלט בתמיכתו בדמוקרטים.
בחנוכה שנת 2000 הוא נפגש עם נשיא ארצות הברית ביל קלינטון בחדר הסגלגל כדי לבקש ממנו שיחון ארבעה מחסידי סקווירה שנשפטו למאסר בגין הונאה. קלינטון חנן אותם כשסיים את תפקידו.
באוקטובר 2022 שוחח טלפונית עם נשיא ארצות הברית ג'ו ביידן שביקש את תמיכתו במועמד הדמוקרטי לקראת הבחירות לבית הנבחרים של ארצות הברית.
משפחתו

אשתו נפטרה באדר א' ה'תשפ"ד (18.02.24) בגיל 81 ונקברה בבית הקברות בשיכון סקווירא. ילדיהם:
הרב אהרן מנחם מנדל טברסקי, נשוי לבת דודתו חוה רייזל בת הרב מרדכי הגר, האדמו"ר מויז'ניץ מונסי.
הרב יצחק, נשוי לבת דודתו מלכה העניא, בת הרב ישראל הגר, האדמו"ר מויז'ניץ.
הינדא, נשואה לבן דודה הרב אברהם יהושע העשיל טברסקי, בנו של רבי חי יצחק טברסקי, האדמו"ר מרחמסטריווקא ארצות הברית.
ציפורה (נפטרה באלול ה'תשפ"ב בגיל 56 לאחר שעברה דום לב), הייתה נשואה לרב אליעזר גולדמן, האדמו"ר מזוויהל ארצות הברית.
סימא מירל, נשואה לרב יעקב יוסף, בן דודה רבי ישראל הגר, האדמו"ר הנוכחי מויז'ניץ מונסי.
הרב יעקב יוסף, היה נשוי לחנה יענטא, בתו של רבי ישעיה טברסקי, האדמו"ר מצ'רנוביל בורו פארק. בני הזוג התגרשו בכסלו ה'תשפ"א. בנשואין שניים חתן האדמו"ר רבי ישכר שלמה הלברשטם מקאלושיץ.
הרב חיים מאיר, נשוי לרחל דינה בתו של בן דודו הרב צבי אלימלך הלברשטאם בן רבי משה מקיוויאשד.
לקריאה נוספת

מאמענט (ייד') פסח ה'תשפ"ב[דרוש מקור: נא לציין מספרי עמודים]
הערות שוליים

↑  אתר גני.
↑  חתונה מפוארת | ויז'ניץ-סקוור, שערים, 21 באוגוסט 1959
↑  נפטרה אור לי' באדר אדר א' ה'תשפ"ד
1 2 3  ישראל כהן, ‏לא רק משקפי פלסטיק ומגפיים: הכל על חסידות סקווירא, באתר כיכר השבת, 18 בינואר 2016
↑  משה ויסברג • צילום: אחים לענטשעווסקי/ א בליק, סקווירא כבשו את ניו יורק עם הדלקה נגד פגעי הטכנולוגיה - בחדרי חרדים, באתר בחדרי חרדים, 27 במאי 2016
↑  מעמד הדלקה רבתי בחצר הקודש סקווירא באתר בחצרות הקודש (ביידיש)
↑  Shimon Rosenberg (בנובמבר 2013). "The Rebbe & President Clinton". זמן (באנגלית). 5 (47): 142–144. {{cite journal}}:  (עזרה)
↑  שיחה היסטורית של רבע שעה: בקשת הנשיא האמריקני מהרבי מסקווירא, באתר JDN‏
| --- | --- |
בקרת זהויות :  NLI: 987007309133405171  ISNI: 0000 0000 5480 3117  LCCN: nr2003032039  VIAF: 7335930   WorldCat (עם VIAF): 7335930 
הרב טברסקי מעניק חנוכיה לנשיא ארצות הברית ביל קלינטון
אסטריקס וקלאופטרה (סרט)

| --- | --- |

כרזת הסרט
 מבוסס על:  "אסטריקס" מאת רנה גוסיני ואלבר אודרזו
 בימוי:  רנה גוסיני אלבר אודרזו
 הופק בידי:  ריימונד לבלנק
 תסריט:  אדי לטסט ג'וס מריסן פייר צ'רניה
 עריכה:  Jacques Marchel 
 מדבבים:  רוג'ר קארל (אסטריקס) פייר טורנדה (Vitalstatistix) ג'ין פאראדס (יוליוס קיסר) לוסיאן רמבורג (אשפיקס) ז'אק מורל (אובליקס) Micheline Dax (קלאופטרה) סארג' סאוביון Pierre Trabaud Hans Hessling רנה גוסיני ז'אק באלוטין Edgar Ott הנרי לאבוסייר ברנרד לאוואלט בפסקה זו רשומה אחת נוספת שטרם תורגמה 
 צילום:  Georges Lapeyronnie 
 מדינה:  צרפת בלגיה
 חברת הפקה:  Dargaud Films
 חברה מפיצה:  Mediatoon Distribution 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  צרפת 19 בדצמבר 1968
 משך הקרנה:  72 דקות
 שפת הסרט:  צרפתית 
 סוגה:  שירה אפית 
 מקום התרחשות:  מצרים העתיקה 
 סרט קודם:  אסטריקס הגאלי 
 סרט הבא:  שתים-עשרה המשימות של אסטריקס 
 אתר רשמי
 דף הסרט ב־IMDb
 
אסטריקס וקלאופטרה (בצרפתית: Astérix et Cléopâtre, באנגלית: Asterix and Cleopatra) הוא סרט הנפשה מסורתית צרפתי-בלגי, מסוגת קומדיה והרפתקאות לכל המשפחה, המבוסס על חוברת הקומיקס "אסטריקס וקלאופטרה", החוברת השישית בסדרת הקומיקס "אסטריקס" שכתב רנה גוסיני ואייר אלבר אודרזו שגם ביימו את הסרט.
תקציר העלילה

| --- | --- |
 :  ראו גם – אסטריקס וקלאופטרה
קלאופטרה, מלכת מצרים התלמיית, אינה מרוצה מזלזולו של יוליוס קיסר בעם המצרי. על-כן היא מבטיחה לו כי תקים עבורו ארמון מפואר כאשר משך-הבנייה יעמוד על שלושה חודשים בלבד. את המשימה היא מטילה על אדריכל בשם סרגליס והיא מודיעה לו כי אם יצליח יכוסה בזהב, אך אם יפסיד, יוגש כמאכל לתנינים. סרגליס, המכיר את אשפיקס ויודע על יכולותיו לחולל ניסים, נוסע לגאליה ומבקש את עזרתו. אשפיקס, שבכל-אופן התכוון לנסוע למצרים, הסכים ללוות את ידידו, וגם אסטריקס ואובליקס מצטרפים להרפתקה.
הודות לשיקוי הפלא של אשפיקס, פועליו של סרגליס עובדים במהירות וביעילות פלאית, ונראה שבניית הארמון תושלם בזמן. אולם אויבו המושבע של סרגליס, אדריכל עשיר בשם ערמומיס, מנסה להכשילו בסדרה של ניסיונות כושלים. בסופו של דבר, ערמומיס נלכד ומצורף בעקבות אחת ממזימותיו לצוות פועלי הבנייה של הארמון. אחד הניסיונות להכשיל את מהלך הבנייה היה כליאת החבורה הגאלית בפירמידה. מזימיס, עוזרו של ערמומיס, מציע להם בחביבות סיור בתוך הפירמידה, וכאשר הם נכנסים לתוך חדר פנימי הוא לוכד אותם בו. אובליקס, באחת מן הפעמים הנדירות שהוא מורשה לשתות מעט משיקוי הפלא, שובר אותה, אך הדבר לא עוזר להם, שכן הם לא יודעים להתמצא בתוך המבוך שבפירמידה. מי שמציל אותם הוא מבריקס, כלבו של אובליקס שמאתר אותם באמצעות חוש הריח שלו.
ניסיון נוסף להכשיל את מהלך הבניה היה אפיית עוגה מורעלת לקלאופטרה, אולם קלאופטרה נתנה את העוגה לטועם הראשי שלה, הוא חלה והיא כלאה את הגאלים במחשבה שהם אשמים. לאחר שאשפיקס הבין שהעוגה שערמומיס נתן לה בשמם מורעלת הוא נתן לאסטריקס ואובליקס שיקוי נגד רעלים, לאחר שאובליקס הוציא אותם מהכלא, הם הלכו לקלאופטרה ואשפיקס ריפא את הטועם הראשי באמצעות שיקוי נגד הרעלים וכתוצאה מכך, הטועם הבריא וקלאופטרה שחררה אותם לחופשי. לאחר המקרה, הבינו אסטריקס, אובליקס ואשפיקס שכל זה הייתה מזימה של ערמומיס ומזימיס, ואסטריקס ואובליקס תפסו אותם וכתוצאה מכך ערמומיס ומזימיס נענשו ועבדו בשביל סרגליס.
נדמה היה כי קלאופטרה תזכה בהתערבות, אולם כאשר יוליוס קיסר מגלה על הימצאותם של שלושת הגאלים באתר הבנייה, הוא שולח לשם את לגיונותיו אשר מפגיזים את הארמון באמצעות בליסטראות. לפי עצתו של אשפיקס, הלבלר האלכסנדרוני תלתליס כותב איגרת לקלאופטרה במטרה שזו תפסיק את ההתקפה. מבריקס נשלח לקלאופטרה, וכאשר זו שומעת על כך היא מגיעה בהוד ובהדר לאתר הבנייה ובזעם רב מורה לקיסר להפסיק את המתקפה. בסופו של דבר בניית הארמון מושלמת בזמן, קלאופטרה זוכה בהתערבותה, וסרגליס מכוסה בזהב ומתפייס עם יריבו.
בסוף הסרט, כולם אכלו ושתו מלבד התנינים. והגאלים חזרו הביתה בשלום בספינתה של קלאופטרה.
דמויות ומדבבים

רוג'ר קארל – אסטריקס, מרגל של הקיסר
ז'אק מורל – אובליקס
פייר טורנדה – סרגליס, לוחמאמיקס
לוסיאן רמבורג – אשפיקס
ברנרד לאוואלט – מספר, ערמומיס
ז'אק באלוטין – מזימיס
ג'ין פאראדס – יוליוס קיסר
מישלין דקס – קלאופטרה
דייוויד האנטר מילר

| --- | --- |
אין תמונה חופשית
 לידה:  1875 ניו יורק, ארצות הברית 
 פטירה:  1961 (בגיל 86 בערך) וושינגטון די. סי., ארצות הברית 
 מדינה:  ארצות הברית 
 השכלה:  בית הספר למשפט של ניו יורק 
 
דייוויד האנטר מילר (באנגלית: David Hunter Miller;‏ 2 בינואר 1875 – 21 ביולי 1961) היה עורך דין אמריקאי מומחה לאמנות, היסטוריון ופקיד בכיר במחלקת המדינה, שהשתתף בניסוח אמנת חבר הלאומים.
חייו

מילר נולד בניו יורק, כבנם של כריסטיאנה (לבית ויילי) וולתר תומאס מילר (Walter Thomas Miller) שהיה חבר בבורסת הכותנה של ניו יורק(אנ'), מילר עבד במשרדו של אביו כסוכן מניות(אנ'). ב-1898 התנדב לצבא ארצות הברית ונלחם במלחמת ארצות הברית–ספרד. לאחר שחרורו ב-1900, נישא לשרה (לבית סימונס), לזוג לא היו ילדים.
ב-1904 מילר החל ללמוד משפטים בבית הספר למשפטים של ניו יורק(אנ') שם קיבל תואר שני במשפטים (LL.M). עסק בעריכת דין בין השנים 1911–1929. גויס לצוות איסוף הנתונים(אנ') של נשיא ארצות הברית וודרו וילסון, גוף מומחים שאסף נתונים עבור ועידת השלום בפריז וכיהן כיועץ המשפטי של הוועדה האמריקאית לוועידה.
בשנים 1929–1944 נשא בתפקיד בכיר במחלקת המדינה של ארצות הברית ועמד בראש המשלחת האמריקאית לוועידת האג של 1930 לקביעת המשפט הבינלאומי(אנ').
כהיסטוריון ומתעד פרסם עשרות ספרים בהם:
אוסף מסמכים הקשורים לוועידת השלום בפריז, פורסמו בשנים 1924–1926 במהדורה מוגבלת וממוספרת שמנתה 22 כרכים והכילה גם קטעים מיומנו
בשנים 1931–1948 פרסם אסופה בת 8 כרכים של אמנות וחוזים בינלאומיים אחרים של ארצות הברית, הספר על הסכם אלסקה פרסם לאחר פטירתו.
נפטר ונקבר בווושינגטון.
גביע נוריס

| --- | --- |
גביע נוריס
 ענף:  הוקי קרח
 תאריך ייסוד:  1954
 מדינות משתתפות:  ארצות הברית ארצות הברית קנדה קנדה
 זוכה:  קווין יוז
 הכי הרבה זכיות:  בובי אור (8)
 
גביע נוריס, ובשמו המלא הגביע לזכר ג'יימס נוריס (באנגלית: The James Norris Memorial Trophy), הוא גביע המוענק מדי שנה, מאז 1954, למגן המצטיין של העונה בליגת ה-NHL.
את הזוכה בפרס בוחר איגוד כתבי ההוקי קרח.
הפרס קרוי על שם ג'יימס נוריס, הבעלים של דטרויט רד וינגס בין 1932 ו-1952.
ו' בטבת

ו' בטבת הוא היום השישי בחודש הרביעי 
בשנה העברית, למניין החודשים מתשרי, והיום השישי בחודש העשירי 
למניין החודשים מניסן.
על פי הלוח העברי הקבוע, פרשת בר המצווה של ילד שנולד בו' טבת היא ברוב השנים פרשת ויגש. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת ויחי.
אירועים היסטוריים

ה'תר"ם – זימנס מציג בברלין, לראשונה, את הרכבת החשמלית
ה'תש"ט – הסתיים מבצע חורב לכיבוש הנגב, המבצע האחרון של מלחמת העצמאות
ה'תש"י – הכנסת מעתיקה את מקום מושבה לירושלים
ה'תשי"ג – דוד בן-גוריון מציג את ממשלת ישראל הרביעית בפני הכנסת
ה'תשכ"א – ועדת השבעה מגישה את מסקנותיה בעניין העסק הביש
ה'תשכ"ט – אפולו 8, החללית הראשונה שעזבה את שדה הכבידה של כדור הארץ, נחתה בחזרה
ה'תש"ל – גולדה מאיר מציגה את ממשלתה השנייה (החמש עשרה במנין הממשלות) בפני הכנסת
ה'תשל"ג – החללית אפולו 17 נוחתת על הירח
ה'תשל"ד – המערך בראשות גולדה מאיר זוכה בבחירות לכנסת השמינית
ה'תשס"ד – פירוקו הרשמי של משרד הדתות (הוקם מחדש בה'תשס"ח)
נולדו

ה'תרס"ז – רבי יעקב לייזר, האדמו"ר השני מפשעווארסק.
ה'תרע"ד – רבי אברהם יצחק הכהן קאהן, חתנו של רבי אהרן ראטה ומייסד חסידות תולדות אהרן.
ה'תשל"א – עידן אלתרמן, קומיקאי, שחקן וזמר ישראלי
ה'תשמ"ב – ימית סול, שחקנית ישראלית
ה'תשנ"ב – אסף הרץ, שחקן ישראלי
נפטרו

ה'תרמ"ו – הרב מתתיהו שטראשון, רב ליטאי ומייסד ספריית שטראשון.
ה'תרנ"ט – הרב יחזקאל שרגא הלברשטאם משינובה, אדמו"ר ורב מפורסם בגליציה
ה'תרע"ח – הרב רפאל זילברמן, רבה הראשי של עדת האשכנזים בצפת.
ה'תרצ"ג – הרב אלתר ישראל שמעון פרלוב מנובומינסק, אדמו"ר מפורסם בפולין.
ה'תשע"ג – אמנון ליפקין-שחק, הרמטכ"ל ה-15 של צה"ל ושר בממשלת ישראל (נולד ב-1944)
ה'תשפ"ה – הרב יוסף גליקסברג, הרב הראשי האשכנזי של גבעתיים וחבר מועצת הרבנות הראשית.
ה' בטבת – ז' בטבת
טבת
הערות שוליים

↑  כ-72% מכלל השנים.
↑  כ-28% מכלל השנים.
הלוגו של אפולו 8
ג'וש ריילי

ג'ושוע פול ריילי (באנגלית: Joshua Paul Riley; נולד ב-21 בינואר 1981) הוא פוליטיקאי ועורך דין אמריקאי המכהן כחבר בית הנבחרים של ארצות הברית מטעם מחוז הקונגרס ה־19 של מדינת ניו יורק. ריילי הוא חבר המפלגה הדמוקרטית המייצג את אזור הרי הקטסקיל, עמק הדסון, וחלקים מדרום אולבני.
ביוגרפיה

ג'ושוע פול ריילי נולד ב-21 בינואר 1981 בעיר אנדיקוט שבניו יורק, בנם של פול וברברה ריילי. בשנת 1999 השלים את לימודיו התיכוניים בתיכון יוניון-אנדיקוט. ב-2003 השלים לימודי תואר ראשון בממשל וכלכלה ממכללת ויליאם ומרי. במהלך לימודיו שם החל לעבוד כעוזר פרלמנטרי עבור חבר הקונגרס מוריס הינצ'י (אנ'), ולימים סיפר שהינצ'י היה זה שעורר בו השראה לפנות לקריירה פוליטית. בתום הלימודים עבד ריילי כעוזר מדיניות במחלקת העבודה של ארצות הברית, שם עסק בתוכניות אבטלה והתאמת סחר.
בשנת 2004 החל את לימודיו בבית הספר למשפטים באוניברסיטת הרווארד ועבד בוועדת הבריאות, החינוך, העבודה והפנסיונים של הסנאט האמרקאי כמית בתוכנית היימן. הוא גם התנדב במרכז לסיוע משפטי עבור קורבנות הוריקן קתרינה בניו אורלינס. ב-2007 השלים לימודי תואר שני במשפטים וקיבל את פרס דיקנית בית הספר למנהיגות קהילתית מאת אלנה קגן, לימים שופטת בית המשפט העליון של ארצות הברית.
משסיים את לימודי המשפטים החל לעבוד במשרד עורכי הדין "בויס שילר פלקסנר" בין השנים 2007 ל-2009. בין 2009 ל-2010 היה עוזר משפטי של השופטת קים מקליין וורדלו בבית המשפט הפדרלי התשיעי לערעורים של ארצות הברית. ב-2010 שב לבויס שילר פלקסנר לפני שעזב שוב ב-2011 כדי להפוך ליועץ הכללי של הסנאטור אל פרנקן בוועדת המשפט של הסנאט של ארצות הברית. ב-2014 חזר לבויס שילר פלקסנר שם עבד כיועץ משפטי עד 2021.
בנובמבר 2021 הכריז ריילי על מועמדותו לבית הנבחרים של ארצות הברית במחוז הקונגרס ה-22 של ניו יורק, והתמודדות מול נציגת המחוז המכהנת קלודיה טני. בעקבות חלוקה מחדש של מחוזות הקונגרס בניו יורק והתפטרותו של אנטוניו דלגאדו שהתמנה לסגן מושלת ניו יורק, מצא עצמו ריילי מתמודד במחוז הקונגרס ה-19 החדש. המחוז היה מיוצג בידי פט ראיין הדמוקרטי, שניצח בבחירות המיוחדות שהתקיימו באוגוסט כדי למלא את מקומו של דלגאדו, אך בחר להתמודד במחוז הקונגרס ה-18 עקב חלוקת המחוזות מחדש. בבחירות המקדימות של המפלגה הדמוקרטית ניצח ריילי את אשת העסקים ג'יימי צ'ני, וניצב בפני המועמד הרפובליקני מארק מולינרו. אף שמולינרו הפסיד לפט ראיין בבחירות המיוחדות במחוז הקונגרס ה-19 הישן, בבחירות 2022 ניצח מולינרו את ריילי ונבחר לבית הנבחרים.
ב-11 באפריל 2023 הודיע ריילי כי יתמודד בשנית לקונגרס. בבחירות 2024 ניצב בפני מולינרו על ייצוג מחוז הקוגנרס ה-19. בבחירות הכלליות הוא גרף 51.1% מקולות הבוחרים, לעומת 48.9 האחוזים שגרף מולינרו. ב-3 בינואר 2025 החל את כהונתו בבית הנבחרים עם השבעת הקונגרס ה-119 של ארצות הברית.
הערות שוליים

↑  Josh Riley joins Democratic field in race to represent Auburn, Syracuse in Congress, באתר The Citizen‏, 5 בפברואר 2022 (באנגלית)
↑  פליקס טייטלבאאום, Interview: Congressional Candidate Josh Riley (2022-05-12), באתר WINO‏, 12 במאי 2022 (באנגלית)
↑  ניק הנדרסון, Josh Riley brings experience to 19th District race, באתר Hudson Valley One‏, 15 באוגוסט 2022 (באנגלית)
↑  Joshua Riley's Biography, באתר VoteSmart (באנגלית)
↑  Binghamton Native and First-Time Politician Josh Riley Announces his Running for Congress, באתר WICZ-TV‏, 9 בנובמבר 2021 (באנגלית)
↑  מארק וינר, Former U.S. Senate lawyer will seek to unseat Rep. Claudia Tenney in 2022 election, באתר The Post-Standard‏, 9 בנובמבר 2021 (באנגלית)
↑  רוג'ר הניגן, Josh Riley announces new run for Congress against Marc Molinaro, באתר Times Union‏, 11 באפריל 2024 (באנגלית)
| --- | --- |
בקרת זהויות :  US Congress: R000622
מיופנתרה

| מיופנתרה |
| --- | --- |

תקופה
מיוקן 12–9 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: מיופנתרה
מינים
 Miopanthera lorteti  Miopanthera pamiri
שם מדעי
 Miopanthera ‏קרצוי, 1938

מיופנתרה (שם מדעי: Miopanthera; מילולית: "פנתר המיוקן") הוא סוג של טורף ממשפחת החתוליים שהתקיים בתקופת המיוקן לפני 12 עד 9 מיליון שנה מהיום. הסוג הוגדר ב-1938 ונכללו בו 2 מינים: Miopanthera lorteti ו-Miopanthera pamiri.
חתול זה היה קרובו של הפסדאלורוס ובעבר השתייך אליו, כשממצאי המין M. lorteti, שהתגלה בצרפת, היו שייכים אליו. בשנת 1965 התגלו ממצאי מאובנים של חתול בטורקיה שהשתייכו לסוג, אך השתייכו למין נוסף - Miopanthera pamiri. עם זאת טיב הממצאים היה נמוך וחלק מהחוקרים ראו במין זה טקסון מבוטל.
בשנת 2017 העריכו כמה חוקרים שהמין שנמצא בטורקיה היה מאבות הפנתרים המודרניים והיה קרובו של המין פנתר בליתיה, הקדום שבפנתרים שהתקיים בטיבט. ייתכן שהוא היה גם קרוב לסוג נמר ערפילי, הסוג הקרוב ביותר לפנתרים שקיים עד היום.
חתול זה היה קטן יחסית לפנתרים והגיע לגודל של קרקל עד לנמר קטן, באורך של 130 ס"מ ומשקל ממוצע של 35 ק"ג. בדומה לפנתרים המודרניים הוא היה בעל מבנה ניבים גדולות וארוכות עם חותכות שפונות כלפי מעלה מעט.
בונגוקולה לונגוואנה

בונגוקולה לונגוואנה (נולד ב-20 ביוני 2000) הוא כדורגלן דרום אפריקאי שמשחק בתור חלוץ במינסוטה יונייטד מה-MLS ובנבחרת דרום אפריקה.
קריירה

לונגוואנה גדל בנקסמאלה שבפיטרמריצבורג ושיחק בקבוצה המקומית לפני שהצטרף לקבוצות הנוער של מריצבורג יונייטד. הוא עשה את הופעת הבכורה שלו עבור הקבוצה הבוגרת בהפסד 1-0 נגד אורלנדו פירטס באפריל 2019. הוא היה מועמד לפרס השחקן הצעיר של העונה בליגה הדרום-אפריקאית עבור בעונת 2020/21. ב-5 בינואר 2022, מינסוטה יונייטד הודיעה על החתמתו של לונגוואנה לשלוש שנים עם אופצייה לשנה נוספת במועדון.
נבחרת לאומית

לונגוואנה זומן לראשונה לנבחרת דרום אפריקה ביולי 2019, וערך את הופעת הבכורה הבינלאומית שלו ב-28 ביולי כמחליף בתבוסה 2–3 לנבחרת לסוטו. ב-8 ביוני 2021, הוא ערך את הופעתו השנייה ואת הופעת הבכורה המלאה שלו בדרום אפריקה נגד נבחרת אוגנדה ואף כבש את שערו הבינלאומי הראשון בניצחון 3–2.
הערות שוליים

↑  Minnesota United Signs South African Forward Bongokuhle Hlongwane, mnufc
אלי אלטוניו

| --- | --- |
אין תמונה חופשית
 לידה:  23 באוקטובר 1979  (בן 45) חיפה, ישראל
 מדינה:  ישראל 
 תקופת הפעילות:  מ-2002
 פרופיל ב-IMDb
 
אלי אלטוניו (נולד ב-23 באוקטובר 1979) הוא שחקן, מגיש טלוויזיה ובמאי ישראלי.
ביוגרפיה

אלי אלטוניו נולד בשם אליהו אלטנני והוא בן לפצוע מלחמה מקרב כיבוש החרמון במלחמת יום הכיפורים. העביר את ילדותו ברמלה בה היה חלק מהלהקה העירונית, ובחיפה. למד במגמת התיאטרון, בבית הספר לאמנויות רון רחובות אצל השחקן התיאטרון והבמאי יצחק פלג, אביה של השחקנית מיקי פלג, והפך לבן טיפוחיו. בגיל 15 החל ללמוד במרכז לדרמה חינוכית בתל אביב אצל השחקן רונן שמי והמוזיקאי אסף מדמוני. משם פנה למכינת הנוער בבית הספר למשחק ניסן נתיב למשך שלוש שנים עד גיוסו לצה"ל, שם שירת כתצפיתן-לוחם ביחידת מודיעין באיו"ש ובלבנון.
בתום שירותו הצבאי התקבל ללימודים במסלול המלא בסטודיו למשחק ניסן נתיב בתל אביב, והחל להופיע בצוותא בערבי הנונסנס של עמירם גרוס אביו של המפיק אורי גרוס, כחלק מצמד לצד ליאור דובדבני. כמו כן סיים לימודי קולנוע במנשר לאמנות. אלטוניו משחק, מביים, ומעביר סדנאות מקצועיות בתחומים: "עבודת שחקן במאי" ו-"משחק מול מצלמה" לשחקנים בוגרי בתי ספר, ושוקד על כתיבת סדרת מתח.
קריירה

ב-2002, כחודש לפני תחילת לימודיו ב"סטודיו למשחק ניסן נתיב", לוהק על ידי המלהקות אורית אזולאי ואסתר קלינג, לסרטו של הבמאי אורי ענבר בית"ר פרובאנס בתפקיד שוקי דלויה. לאחריו לוהק לדרמת הטלוויזיה "בכורה" של הבמאי והיוצר חגי לוי – בתפקיד אסי בהשתתפות ריקי בליך, קרן מור ודן תורן.
ב-2003 שיחק ב"חצאית דמעות" של הבמאית תמר ירום – סרט שזכה בפרס הדרמה הטובה ביותר בפסטיבל חיפה 2003. במקביל להקמת ערוץ 10 הנחה את רצועת הנוער היומית באזז בבימוים של אהרון קפלן והבמאי רני סער.
ב-2005 שיחק בסדרה "פיק אפ", בבימויו של עופר ויצמן. הצטרף לעונתה השנייה של סדרת הדרמה "מעורב ירושלמי", בבימוים של שי כנות וינקול גולדווסר, בתפקיד פאבלו, חייל בודד מארגנטינה. בנוסף השתתף ב"אבנים", סרטו של הבמאי הצרפתי רפאל נדג'ארי – שהיה מועמד בפסטיבל קאן 2006 לפרס הסרט והבימוי.
ב-2005 שיחק בסרט "במרחק נגיעה" של הבמאי רוני ניניו, בסרט "ריקי ריקי" של הבמאי איתן ענר, בתפקיד רמון, ובדרמת הטלוויזיה "במבי קופצת למים", גם היא בבימוי איתן ענר.
ב-2006 הופיע בדרמה היומית "השיר שלנו" בעונות 3–4, בתפקיד ציון מימון. שיחק ב"ירח של זאבים", סרטו של שי כנות על פי תסריט של גודיס שניידר, לצד אילנה ברקוביץ' ולירון לבו. באותה שנה שיחק ב"מחילות" בתפקיד דרור, ובסדרת הנעורים "ראש גדול" כאסף כהן, עבריין שמנסה לחזור לדרך הישר.
ב-2007 שיחק ב"תנועה מגונה", סרטו של צחי גראד, בתפקיד ראנם. באותה שנה השתתף בעונה נוספת של הסדרה "ראש גדול". כן שיחק בסרט "בופור" של הבמאי יוסף סידר, בתפקיד רס"פ המוצב – אושרי.
ב-2008 שיחק ב"המקום", בתפקיד אורן. באותה שנה שיחק ב"בובות", דרמה יומית ל-HOT בבימויו של שי קפון, בתפקיד תומר נאמן.
ב-2009 שיחק ב"על קצות האצבעות" בתפקיד אסי. באותה שנה שיחק ב"פולישוק", בתפקיד הכתב הפוליטי אקי בוקופטר.
ב-2010 שיחק ב"פרדייס קרוז", סרטו של מתן גוגנהיים, בתפקיד בינדר.
ב-2011 שיחק ב"טור אחד לחלום", בבימויו של אלון שרביט, בתפקיד דני.באותה שנה שיחק בסדרת המשטרה "אחת אפס אפס", של הבמאי והתסריטאי אמיר מן, בתפקיד דני בביוף.
ב-2013 שיחק בתפקיד סוכן המועצה בסדרה "השמינייה".
בשנים 2013–2016 למד תסריטאות במרכז לסדנאות הבמה אצל התסריטאי אסף ציפור.
ב-2015 שיחק בעונה השנייה של הסדרה "כוכב הצפון", בתפקיד יואב.
ב-2018 שיחק בסרטו של יעקב גולדווסר, "שרוכים" וגם בסדרה ״אוטונומיות״.
ב-2023 השתתף בעונה השנייה של הדרמה "השוטרים".
במאי 2024 עלתה סדרת הדרמת מתח "האיש שרצה לדעת הכל" בכאן 11, בה הוא משחק בתפקיד ירון ניסים.